หุ้นปิดตลาดบวก 7.00 จุด
ดัชนีหลักทรัพย์ไทยวันนี้บวกเพิ่ม 7.00 จุด ตามทิศทางภูมิภาค
11 ก.พ. 2553

ดัชนีหลักทรัพย์ไทยวันนี้บวกเพิ่ม 7.00 จุด ตามทิศทางภูมิภาค
ดัชนีตลาดหลักทรัพย์ไทยประจำวันที่ 11 กุมภาพันธ์ 2553 ปิดตลาดที่ระดับ 695.41 จุด เพิ่มขึ้น 7.00 จุด หรือ +1.02% มูลค่าการซื้อขาย 13,827.28 ล้านบาท โดยดัชนีปรับขึ้นแตะระดับสูงสุดของวันที่ 696.09 จุด และลดลงต่ำสุด 689.63 จุด
ผู้สื่อข่าวรายงานว่า ดัชนีมีการเคลื่อนไหวแดนบวกต่อเนื่องจากภาคเช้า และเป็นไปในทิศทางเดียวกับตลาดภูมิภาค เป็นเพราะได้รับข่าวดีช่วยหนุนต่อเนื่อง จากที่นักลงทุนคลายความกังวลในหลายประเด็น เช่น การที่สหภาพยุโรปจะมีการนัดประชุมนัดพิเศษเพื่อหาทางแก้ไขปัญหาหนี้สินของประเทศกรีซ และการขานรับการประกาศตัวเลขเศรษฐกิจของจีนที่ดูสดใส ทำให้ตลาดาดหุ้นภูมิภาคเอเชียปิดบวกรับข่าวกันทั่วหน้า
แต่อย่างไรก็ตาม มาร์ค ฟาเบอร์ ผู้เชี่ยวชาญด้านการลงทุนชื่อดังระดับโลกได้ออกมาเตือนว่า เศรษฐกิจจีนอาจจะชะลอตัวลงในปีนี้และเสี่ยงต่อการเผชิญภาวะฟองสบู่แตก ซึ่งปัญหาดังกล่าวจะส่งผลกระทบต่อราคาในตลาดสินค้าโภคภัณฑ์ ซึ่งเป็นวัตถุดิบที่ใช้ในการผลิตสินค้าภาคอุตสาหกรรมได้
หลักทรัพย์ที่มีมูลค่าการซื้อขายสูงสุด 5 อันดับแรก ได้แก่
BANPU  ปิดที่  542.00   บาท   เพิ่มขึ้น    8.00  บาท   (+1.50%)   มูลค่าซื้อขาย  1,173.93 ล้านบาท
IVL      ปิดที่     11.50   บาท   เพิ่มขึ้น   1.40  บาท    (+13.86%) มูลค่าซื้อขาย  1,114.24 ล้านบาท
PTT     ปิดที่   220.00   บาท   เพิ่มขึ้น    4.00  บาท   (+1.85%)   มูลค่าซื้อขาย  1,090.53 ล้านบาท
CPF      ปิดที่     11.90   บาท   เพิ่มขึ้น    0.30  บาท   (+2.59%)   มูลค่าซื้อขาย  1,026.46 ล้านบาท
PTTCH  ปิดที่    77.75   บาท   เพิ่มขึ้น   2.75  บาท    (+3.67%)    มูลค่าซื้อขาย    539.09 ล้านบาท